<classify> MKUU wa wilaya ya Arusha, Fabian Daqaro pichani amewakaribisha wawekezaji katika sekta ya burudani ili kuvutia watalii na kusaidia viwanda vya ndani vinavyozalisha vinywaji vikali na vilaini kuimarisha masoko yao ya ndani.Rai hiyo ameitoa jijini Arusha wakati alipozindua Klabu Mpya yenye hadhi ya kimataifa ya Cocoriko Anex iliyopo katika ukumbi wa Papa King zamani ikijulikana kwa jina la Tripple A na kueleza kuwa ukumbi huo uwe kichocheo cha utalii katika Jiji la Arusha.Alisema kuwa Jiji la Arusha linahitaji kumbi za starehe za kisasa ili kukidhi matakwa ya wa- geni mbalimbali wanaoingia mkoani hapa kwa ajili ya utalii hivyo aliwaalika wawekezaji kuja kuwekeza katika sekta hiyo ili kusaidia viwanda vya ndani vinavyozalisha vinywaji vikali na vilaini kupata masoko ya uhakika. Kufunguliwa kwa Klabu hii ya Cocoriko kuwe kichocheo cha viwanda vyetu vinavyozalisha vinywaji vikali na vilaini kuimarisha masoko ya ndani na hivyo kuendana na sera ya Rais John Magufuli ya ujenzi wa viwanda, alisema Daqaro.Awali mwekezaji wa Klabu hiyo, John Mdenye, ambaye pia ni mmiliki wa Klabu ya Cocoriko iliyopo Kijenge na Mjengoni Classic. Alisema kuwa uwekezaji wa klabu hizo umemfanya kutoa ajira kwa watu 200. Tumetengeneza klabu yenye hadhi ya kima- taifa na itakayosaidia kuongeza idadi za kumbi za starehe katika jiji la Arusha na hivyo kuwa kichocheo kipya cha burudani kwa wageni mbalimbali watakaofika katika Jiji la Arusha, alisema Mdenye.  <topic>: MICHEZO 